Gang mer wäg mit dine Buure. Diä wo nämli umgstellt händ uf natur- und tiergerächti Haltig händ sich mit ihrer Nischepolitik scho lang grettet. Und dass d'SVP-Buure immer wieder i de Schlagziele sind wäge schlächter Tierhaltig oder nöd zone-gerechtä Tierfabrike spricht Bänd.    Dass es uf de Secondas-Lischte so wenig Ex-Jugoslawinne hät, isch ja wohl logisch. Schliesslich  isch für diä dank de SVP d'Iibürgerig au bsunders schwär. Und leider isch ja d'SVP au gäge es Wahl- und Stimmrächt vo Usländer, was übrigens d'Integration sehr würdi unterstütze.    Und als SVP-Aahänger bisch ja sicher au ein richtige Wirtschaftsfreak. Wänn schnalled ihr äntli, dass d'Globalisierig kei Einbahnstrass isch? Du chasch nöd nume Kapital us de Situation i de dritte Wält schlah, oder jahrelang superbilligi jugoslawischi Saisonnier ha, ohni dass d'Reaktion mal chunnt. Die einzig Lösig  isch, bi de Ursache asetze. Aber genau det isch ja d'SVP wieder gäge alles. Kei entwickligshilf, kei UNO, kei Integrationsprogramm usw. usw.    Und über Familiepolitik müend mer ja gar nöd diskutiere. Die einzig Familiepolitik wo d'SVP macht, isch "Hopp, hopp, Fraue, zrugg an Härd und gaaaaaanz viel Chind übercho." D'SVP isch gäge Chinderchrippe, gäge Tagesschule, gäge Blockziite, gäge Mutterschaftsversicherig, gäge höcheri Chinderzuelage, gäge Stüürentlaschtige für Familie! Aber wiä dass e Familie  mit nur eim Iikomme söll existiere, isch däne Grossgrundbsitzer als Problem gar nöd bewusst. Und usserdäm isch so es Frauebild ja tüüüfs Mittelalter.    D'SVP sind kei Politiker, sondern nur Lobbyischte fürs eigene Kässeli.